তেহট্টের ঘটনায় মৃতার পরিবারের বাড়ি এসে পাশে থাকার আশ্বাস নওশাদের

নদিয়া, সন্তু সাহা: শুক্রবার কিডনির অসুস্থতার (Kidney disease) কারণে চিকিৎসকের কাছে যাওয়ার আগেই মৃত্যু হয় তেহট্টের (Tehta) তরনিপুরের জাহেরা বিবির (Zahera Bibi)। তেহট্টের ঘটনায় মৃতার পরিবারের বাড়ি এসে পাশে থাকার আশ্বাস নওশাদের (Nawsad Siddique) ।

দীর্ঘদিন ধরে কিডনির অসুস্থতার কারণে ভুগছিলেন তিনি। এদিন কৃষ্ণনগরের একটি বেসরকারি হাসপাতালে ডায়ালিসিস করতে নিয়ে যাওয়ার সময় রাস্তাতেই মৃত্যু হয় তার।

এরপরই কৃষ্ণনগর বাসস্ট্যান্ডে মরদেহ রেখে দীর্ঘক্ষণ গাড়ির জন্য অপেক্ষা করতে দেখা গিয়েছিল মৃতার মেয়েকে ও স্বামীকে। সেই ছবি সমাজ মাধ্যমে ভাইরাল হয়। অনেকেই অভিযোগ করেন দীর্ঘক্ষণ মরদেহ পড়ে থাকলেও সহযোগিতা পাওয়া যায়নি কারো।

আরও পড়ুন: দুই দলের ব্যানারে জোর টক্কর, সিঙ্গুর থেকে বিজেপিকে নিশানায় সরব মন্ত্রী বেচারাম মান্না

সেই ঘটনা নজরে আসতেই এদিন পরিবারের সঙ্গে দেখা করতে এলেন ভাঙ্গরের বিধায়ক নওশাদ সিদ্দিকী। শোনেন পরিবারের বিভিন্ন অভাব অভিযোগের কথা । এরপরই পরিবারের পাশে থাকার বার্তা দেন তিনি।